《广鉴大师观上人为灵芝数百众故乞从檀施乞米》
宋代·毛滂

灵芝有良田，岁比万户侯。
平生有力耕，以德作耡耰。
不许仓箱丰，但知钵盂秋。
木鱼一呼饭，千屐如水流。
灵芝道亦然，饱汝即罢休。
但忧汝易饱，未饱非所忧。
后生真可畏，见此观此丘。
昔常为我民，今乃从我游。
得道於灵芝，胸中罗珍羞。
岂特求自饱，将副馁者求。
裹钵忽何之，西风送轻舟。
处处灵芝田，多稼如云浮。
初以非种种，今当不收收。
谁施复谁乞，大块同一沤。
姑且置是事，吾言亦谬悠。
羡观一身轻，翛然逐飞鸥。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。